經數: 一七三五

經名: 大方廣佛華嚴經疏卷第十三

頁數: 五九一

上              欄

正報土. 各有佛及見如來坐蓮華藏. 是答

佛住. 現通放光是答威德. 名不動智等是

答法性. 見佛轉法輪是答說法. 佛成正覺是

答菩提. 文雖在下義皆此具. 光明覺現卽

現此故. 十方衆集卽爲十段. 一一方內文各

有八. 一遠近. 二土名. 三佛號. 四上首. 五眷

屬. 六詣佛. 七到已致敬. 八化座安坐. 去此

遠近皆十刹塵數者. 前會爲說所信因果深

廣. 故須遠集華藏之外十方刹海. 今爲說

於生解因果漸漸增修. 故但集娑婆□次之

刹. 信行最劣故. 復云十. 後後漸增至法界

品. 還集刹海. 初不云一直云十者. 表無

盡故. 要刹塵者. 比餘勝故. 爲有所表故.

分階級非初信等. 不是通方故. 結及證成

十方齊說. 又隨迷名外悟處名來. 而實佛

土本無遠近. 土皆名色者. 表信[&FFFF]#現故. 亦

表顯然可生信故. 佛號同智者. 有信無智

增無明故. 信中之智. 本覺起故. 主同名首

者. 梵云室利. 一名四實一首二勝. 三吉祥四

德. 是以譯者前後不同. 今通用之以信爲

首. 攝諸位故. 次第行中信最勝故. 甚難得

故. 於生死中創發信心. 爲吉祥故.  信能

增長智功德等. 一切德故. 此十菩薩同表

信門故. 皆名室利. 各隨一門達一切法. 故

復有差. 次文當釋. 亦有傳云. 梵云室利. 此

云吉祥. 室利云首. 亦是一理. 眷屬皆十刹

塵者. 表一一行攝無盡德故. 皆詣佛者. 有

歸向故. 餘如前會. 又下菩薩名等. 皆是表

法. 菩薩表所行之行. 本刹表所證之理. 佛

中              欄

名表所得之智. 今初東方言金色者. 心性

無染與緣成器. 爲自體故. 本智如空離覺

所覺. 湛然不動動卽是妄. 非曰智故. 又縱

成佛果不異凡故. 卽本覺智住心眞如. 菩

薩妙德者.  慧達佛境. 處處文殊由慧揀擇.

契於本智故分因果. 二覺首者. 覺心性也.

無性不□隨緣. 隨緣不□無性無□智也.

不染而染染而不染. 俱難了知爲妙色也.

三財首者 . 法財敎化卽滅闇智. 了衆生空

如蓮不著. 四寶首者. 眞俗無違可珍貴故.

善知業果不犯威儀. 性相無違. 唯一乘旨.

是爲唯嗅瞻蔔華矣. 五德首. 了達如來應

現說法之功德故. 卽是明於法相. 又了佛

德心明白也. 若有此智. 如靑蓮華最爲第

一. 六目首. 福田照導如目將身. 平等福田.

爲究竟智. 是最可重故云金色. 佛爲福田

以佛爲境故. 同上文殊依金色界. 七精進

首. 正敎甚深必在精進. 能策萬行爲最勝

智. 圓明可貴故. 復云寶. 八法首. 法門雖多

必在正行. 於法能行方得自在. 得般若之

堅利. 爲金剛色. 九智首. 佛之助道雖無量

門. 智爲上首能淨萬行. 故云梵智. 智淨體

淨猶若□[&FFFF]#明徹 無染. 十賢首. 前佛後佛一

道淸淨. 由自性善故稱曰賢. 能知此賢是

觀察力. 觀察本性常平等故. 又十佛相望不

動是體. 餘皆是用. 十菩薩相望. 文殊爲總.

餘皆是別. 以總導別故. 九菩薩不離妙德.

以前後流例略爲此釋. 惟虛己而心之. 不

信此理. 甚深法門於我何預

下              欄

大方廣佛華嚴經疏卷第十二

大方廣佛華嚴經疏卷第十三

唐淸□山大華嚴寺沙門澄觀撰

第二爾時文殊下. 辨言說答. 就文分四. 一

歎衆希奇. 二諸佛子下. 牒問總歎. 三何以

故下. 徵歎總釋. 四諸佛子如來下. 廣顯難

思. 今初也. 前衆疑問. 佛令文殊答者. 以文

殊示居此土生有十徵來自他方. 體含萬

德降魔制外通辨難思. 化滿塵方用周三

際. 道成先劫已稱龍種尊王. 現證菩提. 復

曰摩尼寶積. 實爲三世佛母. 豈獨釋過之師

影響而來. 一切咸見故. 其說也. 何不待請

敬同佛故. 何不待告承佛神力. 佛意許故.

衆旣念請佛方現相. 非夫尊極大士. 安1得

理契[&FFFF]#通. 故上以光示普賢. 此乃冥加妙

德. 若爾普賢云何定後更請.  表說所信甚深

細故. 何不入定以果從因同於信故. 餘

如上說. 何故無加. 以無定故. 又承佛神

力是冥加故. 歎衆希有者. 略有五義. 感應

懸隔難一遇故. 德行內充總稱歎故. 以名

快法甚希有故. 創起信行未曾有故. 此一

衆會卽是等空法界會故. 二牒問中脫於

刹體. 佛出現者. 卽前威德也. 阿云無也. □

多羅上也. 三者正也. □者等也. 又三遍也. 菩

提覺也. 謂道不可加曰無上也. 無邪委知

爲正遍也. 三徵釋中. 徵上難思言也. 下釋

經數: 一七三五

經名: 大方廣佛華嚴經疏卷第十三

頁數: 五九二

上              欄

云. 能感之機差別無邊. 如來普應周于法界.

廣難思也. 下結文具顯. 又隨宜說法意趣難

思又等法界者. 擧一說法等餘多門. 門不

可盡量等法界. 法門難思. 第四廣顯難思

文二. 先總顯多端. 二隨門別顯. 今初也. 擧

娑婆爲首. 略顯十種差別多瑞. 準下結通.

實通法界. 十句不出三業. 一身爲總相現

十法界不同. 故云種種. 二名以召實. 次下

廣辨. 三金銀等色不同. 三十二相等異. 四形

有長短三尺丈六. 乃至無邊. 五壽命限量.

或無量劫. 或不滿百年. 下至朝現[&FFFF]#寂.

六處. 謂化處染淨等殊. 七根. 謂眼等隨感現

異. 八生處. 有刹利等別. 九依語之用隨方

言音施設非一故. 十觀察者. 周旋顧□以應

群機. 又觀存亡安危. 可不智照諸境示有

多端. 下結意云. 令諸衆生各稱己分. 而自

知見得調伏耳. 第二諸佛子下. 隨門別顯.

文分爲三. 初終此品辨身名差別. 答上佛

住之問近廣種種身等八句. 以色相等皆

屬身故. 二四諦品. 辨言敎遍周. 答佛所說

法問. 近廣種種語業. 三光明覺品. 明光輪

窮照. 答上威德法性菩提三問. 近廣種種觀

察. 其五句依報. 但有現相答. 廣在前會故.

今初廣上名者. 然聖人無名爲物立稱. 若

就德以立德無邊涯. 若隨機立名等衆生

界. 雖復多種皆爲隨宜生善滅惡見理而

立. 海印頓現不應生著也. 文中分四. 一娑

婆之內自有百億. 二娑婆□近. 卽百億之外.

三類通一切. 謂盡十方. 四釋差別所由. 由

中              欄

隨物故. 初中分三. 初此四洲. 二四洲之□

十界. 三總結娑婆. 今初亦三. 初標處. 次列

名. 後結數. 他皆倣此. 擧四洲者. 昔云意

取閻色言總意別. 餘三天下佛不出故. 然

雖不出. 除北俱盧餘容有往. 下□準之.

一切義成卽悉達也. 無事不成就故. 圓滿

月者. 感斷智圓恩蔭淸□故. 師子吼者. 名決

定說. 釋迦牟尼者. 釋迦云能. 能仁種故. 牟

尼云寂默. 契寂理故. 第七仙者. 七佛之末

故. 若取賢劫當第四仙. 卽喩也無欲染故.

毘盧遮那. 廣如前釋. 雙曇氏者. 唯約姓也.

此云地主. 以從劫初代代相承. 爲轉輪王

故. 然上云釋迦. 乃是族望. 此卽姓望故. 智

論第二云. 釋迦牟尼姓瞿曇. 故佛名經亦然.

沙門此云息惡. 無惡不息故. 復稱大. 最勝

者聖中極故. 德無加故. 導師者. 引導衆生

離險難故. 於生死海示衆寶故. 然名含

多義. 略釋此十恐文繁博. 餘但隨難解之.

二此四天下東下. 此洲之□十界. 卽爲十段.

其善護等. 皆四洲之通稱也. 今初東方斷言

論者. 證離言故. 無能說過故. 南云帝釋

者. 爲天人主能稱物心故. 西云水天者. 水

善利萬物天光淨故. 北方醫羅跋那者. 具

云醫濕弗羅跋那. 醫濕弗. 自在也. 羅跋那

者. 聲也. 卽圓音自在耳. 上云盛火者. 盛火

焚薪不擇林木. 佛智利物無揀賢愚. 問餘

聖敎說. 大輪圍內平布百億. 上卽諸天下安

地獄. 如何此說上下皆有四洲. 答此敎所說

事隨理融. 隨說法處卽是當中. 縱極上際

下              欄

旁至大輪圍山. 亦有十方互爲主伴. 以融

爲眷屬. 本敷非多. 十方界融亦準於此. 因

此略說娑婆融通. 改非改相略有其五. 一約

事常定. 如小乘說. 二隨心見異. 若身子梵

王. 三就佛而言本非淨穢. 四隨法□轉如

上主伴互爲. 五[&FFFF]#入微塵. 如前會說. 若通

論餘淨土更有五義. 謂諸刹相入義. 相卽

義. 一具一切義. 廣陝自在義. 帝網重疊義. □

如前後諸文所說. 三諸佛 子此娑婆下. 總

結娑婆. 二諸佛子此下. 彰娑婆□近十方.

亦爲十段. 密訓唯九者. 勘晉經開曉意下

闕一聞慧. 南方1唯二舊經. 則具. 乃是新本

脫漏. 準前後例不應獨此便略. 西北方名

有十一者. 獨此有餘不成文體. 此中專念

法. 應卽是前所脫聞慧. 亦是梵本之漏. 注

者誤安貝葉耳. 下方云帝釋弓者. 如來念

定之弓. 以明利箭能射業惑阿修羅故. 然

舊云法命主意. 取帝釋以法敎命爲天主

故. 今云其弓但一事耳. 若作宮室字. 以盤

取人大同晉2本. 第三諸佛子如娑婆下. 類

通一切. 準四諦品. 更有擧此例餘十方亦

如娑婆. 互爲主伴. 第四如世尊下. 釋差別

所由. 此有二意. 一自旣由於差別名言等.

而得成就. 今還倣古以差別熟他. 二昔菩

薩時隨機調物. 今時出世稱本立名. 如昔

敎衆生令空妄境. 今成正覺爲立超境

界名. 他皆倣此故而得成熟之言通自他

也

四聖諦品第八

經數: 一七三五

經名: 大方廣佛華嚴經疏卷第十三

頁數: 五九三

上              欄

釋此一品. 五門分別. 初來意者. 此品廣前

種種語業. 卽答前佛說法問. 亦遠答前會佛

演說海之一問故. 旣知佛可歸. 次知法可

仰. 上名隨物立. 今法逐機差故次來也. 二

釋名中. 言四聖諦者. 聖者正也. 無漏正法

得在心故. 諦有二義. 一者諦實. 二者審諦.

言諦實者. 此約境辨. 謂如所說相不捨

離故. 眞實故. 決定故. 謂世出世二種因果.

必無虛妄不可差失. 言審諦者. 此就智

明. 聖智觀彼審不虛故. 凡夫雖有苦集. 而

不審實不得稱諦. 無倒聖智審知境故.

故名聖諦. 故瑜伽九十五云. 由二緣故名

諦. 一法性故. 二勝解故. 愚夫有初無後聖

具二故. 偏說聖諦. 四謂苦集滅道. 總云四

聖諦. 帶數釋也. 性相云何. 逼迫名苦. 卽有

漏色心增長名集. 卽業煩惱. 寂靜名滅. 謂

卽涅槃. 出離名道. 謂止觀等. 此約相說通

大小乘. 智論云. 小乘三是有相滅是無相. 大

乘四諦皆是無相. 涅槃云. 解苦無苦名苦

聖諦. 謂達四緣生故. 空則超筌悟旨成大.

又涅槃云. 凡夫有苦而無諦. 二乘有苦有

苦諦. 而無眞實. 菩薩無苦有諦. 而有眞實.

謂若苦卽諦. 三塗之苦豈卽諦也. 二乘雖審

知之. 而不達法空不見眞實. 又二乘雖

知苦相. 不知無量相. 故大經云. 苦有無量

相. 非諸聲聞緣覺所知. 瑜伽說苦. 有一百

一十. 然此經中. 雖彰名異卽表義殊. 以名

必召實故. 是無量四諦義也. 約一界一諦

卽有十千. 娑婆四諦有四百億十千名義. 而

中                      欄

文義包博言含性相. 又究此四. 非唯但空

便爲眞實. 今了陰入皆如無苦可捨. 無明

塵勞卽是菩提. 無集可斷. 生死卽涅槃無

滅可證. 邊邪皆中正. 無道可修. 無苦無集

卽無世間. 無滅無道卽無出世間. 不取不

捨同一實諦. 故斯一品. 有作無作有量無量.

皆在其中. 準下第五地中. 復以十重觀察.

至下當明. 1三宗趣者. 以無邊諦海隨根

隨義. 立名不同. 遍空世界以此爲宗. 務

在益物調生爲趣. 又上二皆宗發生淨信

爲趣. 四解妨難. 問旣彰佛語業答說法問.

佛所說法多門. 何以唯陳四諦. 答以名雖

在小義通大小事理具足. 謂苦集二諦是

世間因果. 所知所斷無改易故. 滅道2二諦

出世間因果. 所證所修事決定故. 知斷證修

能運衆生. 到彼岸故. 世界有異此獨無改.

肉無量無作何義不收. 是故約此以顯差

別. 又爲破計引機故. 謂演彼聲聞四諦局

法. 令亡所執. 引入一乘無邊諦海故. 約此

辨. 何以四諦皆帶苦言. 謂苦滅聖諦等. 然

謂生苦之集故. 云苦集. 盡苦之滅名爲苦

滅. 至苦滅之道名苦滅道. 不得單言苦

道. 以道非生苦不同集故. 又非滅苦不

同滅故. 能證苦滅故云苦滅道. 五正釋

文. 一品分二. 先標告. 二諸佛子下正釋. 於

中分四. 初娑婆諦名. 二□次十界. 三類通

一切. 四主伴無窮. 然此望前品略於單說

四洲就初二中. 一一方內文各有二. 一別

列諦名. 二結數辨意. 然其立名或有因從

下              欄

果稱果籍因名. 約事約理或總或別. 如文

當知. 初娑婆中列內四諦. 卽爲四別. 一苦

云罪者□也. 謂□壞色心故. 二逼迫者. 不

可意境逼迫身心也. 此二總顯. 三變異者.

壞苦也. 攀緣者. 追心苦也. 聚者. 五盛陰苦

也. 刺者. 從喩立名. 如刺未拔. 依根者. 由

苦能生一切惡也. 虛□者. 於下苦中能生

樂想也. 癰瘡處者. 此喩二苦. 有癰瘡處性

自是苦. 此如五陰苦. 若加手等. 觸苦上加

苦是苦苦也. 愚夫行者. 行苦也. 愚人所行

故. 如以睫毛置掌不覺. 若置眼內爲苦

不安. 愚夫不覺行苦如掌內之毛. 而復以

苦反欲捨苦. 皆愚夫行也. 二集中初二通

顯. 謂有業惑者. 繫縛三界滅壞善根. 次二

別顯煩惱. 餘多通業感. 三苦滅中. 無諍者.

煩惱爲諍故. 體眞實者. 非唯惑滅而已. 實

乃法身常住爲滅諦之義故. 次云住自性也.

謂本來滅故. 四苦滅道諦云十藏者. 謂信聞

等如十藏品3說. 二結云四百億十千者.

4准望前名號. 一四洲有十千. 今一四天下

一諦. 亦有十千. 四諦歷於百億. 故有四百

億箇十千. 隨衆生心下. 顯差別之意也. 第

二辨十方諦名. 一密訓卽東方界也. 苦名分

析悉無力者. 推之於緣無實物也. 形狀物

者. 有形皆苦也. 集中病源者. 謂有攀緣故.

滅云一分者. 惑由妄起故. 分數塵沙理不

可分故稱一分. 道言上行者. 所之在滅.

言觀方者. 謂觀四諦也. 更有四方如十

定5品. 二最勝世界者. 卽是南方前名□溢.

經數: 一七三五

經名: 大方廣佛華嚴經疏卷第十三

頁數: 五九四

上              欄

□溢是正□最勝. 乃義譯耳. 苦名有勢力

者. 生老病死猶四山臨. 人世雖賢豪力無與

競. 集名非己物者. 己本性淨妄惑何預. 滅

名義中義者. 事善有義滅理尤勝. 義中義

也. 道名燒然. 以智慧火燒煩惱1故. 三西

方離垢世界苦名有無數者. 三際無涯故.

集名增長者. 從惑生惑業故. 滅名稱會

者. 以事之滅稱會理滅故. 破印者. 世之陰

苦若蠟印印泥印壞文成. 此陰□滅彼陰續

生. 今云破印永不生也. 道名諸有邊者. 照

實卽生死可盡也. 故中論云. 眞法及說者聽

者難得故. 是故則生死非有邊無邊. 謂三事

難得故非有邊. 難得者. 容有得義. 得則生

死有邊. 受寄全者. 業寄於集暫受還亡. 業

寄於道永不可失. 四北方□溢世界者. □

溢自南方界名. 前品此方名爲□樂. 梵云微

部地(田夷切)□樂得旨. 譯者不審二名相參耳.

苦名有海分者. 二十五有各一分也. 數所成

者. 數體卽集集所成故. 集名分數者. 無一

理以貫之則惑業萬差矣. 攫□者. 攫搏也. □

□也. 集之損害猶惡禽獸也. 滅名無所修

者. 修已極故. 道名無量壽者. 謂證滅永常.

今因標果2稱. 五東北方攝取世界. 苦名地

獄性者. 未入忍來常有墮性. 根本空者. 約

性以說. 同淨名五受陰洞達空故. 集中由

妄惑故. 愛見羅刹橫相執取. 妄體本空故. 無

可取故. 中論云虛□妄取者是中何所取. 佛

說如是法欲以示空義. 滅道俱名離言者.

滅性離言. 道令言離3故. 六東南繞益世界

中              欄

苦名如賊者. 五盛陰苦劫害我故. 集名無

力者. 於出生死無有力能. 善法治之不

復相拒故. 滅名捨因者. 無爲無因而體是

果菩提之道望此亦因獨寂滅涅槃得稱果

果. 故曰捨因. 道名一切印無不審決故.

印義後4說. 七西南鮮少世界苦名邪行者.

體非正道是行性故. 集名廣地生大苦樹

故. 宅主卽無明也. 滅名絶行處者. 心路絶

故. 道名廣大路者. 先聖後賢游之而不厭

5故. 八西北歡喜界中苦諦闕一者. 晉譯少

出生唐譯少失利. 集名無底者. 煩惱深故.

非習道學色比而不已. 滅名破依止. 身與

煩惱互爲依止. 展轉無窮唯證滅理方能

永破. 道名廣大性者無不在故. 九下方關

[&FFFF]#世界. 苦名我所成者. 我見有故. 集名我

心卽我見愛. 滅名覺分者. 所覺處故. 道名

入義者. 能入滅諦第一義6故. 十上方振音

世界苦名匿疵. 身爲惑病所藏處故. 傲慢

者. 慢以生苦爲業. 果取因名. 染著性者. 性

令染故. 如樂受壞苦誰謂苦耶. □流者. 刹

那性故卽行苦也. 不可樂者. 苦苦也. 覆藏者.

藏苦因故. 樂藏壞苦故. 不苦不樂藏行苦

故. 速滅者. 流轉苦也. 難調者. 誰不欲捨[&FFFF]#

之能出. 不憚疲苦方能調之. 集名至後邊

者. 不斷無窮故. 門者入苦趣故. 滅名不可

取取則不滅也. 小之則無內不容一物也.

大之則無外法界性也. 道名難敵對者. 有

惑必破不爲惑破故. 猶明能滅闇. 故無

闇而不滅. 闇不滅明何能相7敵. 第三諸佛

下              欄

子下. 類通一切. 初擧娑婆以類東方. 後擧

東方以類餘九. 第四如娑婆下. 顯主伴無

盡. 文中初擧此例彼. 謂娑婆爲主. 有密訓

等盡空世界皆爲伴. 後彼一切下以彼類

此. 則知密訓等盡空世界爲主. 攝伴亦爾.

則無盡無盡耳. 此猶約娑婆同類世界而說.

以結數中同百億故. 餘樹形等異類世界.

彼一一類皆8遍空法界. 是則重重無盡無

盡. 非此所說也. 如是皆爲調伏衆生

光明覺品第九(入第十三經)

解此一品略以五門. 初來意中自有其十.

一爲答前所依果問故. 然古德對前二品

已答二問. 此品正答三問. 謂長行放光答

佛威德. 見成正覺答成菩提. 文殊說偈正

答佛法性問. 今更一解. 謂長行但現相答. 已

如前說. 偈中具答三問謂初五答菩提. 次

一答威德. 後四答法性. 二爲廣名號品總

標多端故. 正廣種種觀察是意業故. 三者

卽說十信之體性故. 如下三會將說正位.

皆有偈[&FFFF]#此其類也. 四顯實遍故. 但所說

有二. 一佛二法. 佛有二. 一身二名. 法亦有

二. 一權二實. 前但佛名遍此顯身遍. 四諦

卽實之權遍. 此品顯卽權之實遍故. 五現

驗故. 上二云遍衆未目[&FFFF]#. 今光示遍相故.

六顯總遍故. 前但名諦別遍. 今此一會卽

遍法界. 一一皆悉同時同處同衆同說同遍

故. 七顯圓遍故. 謂前顯差別. 一切方能遍

一切. 今顯無差別. 一切卽圓融遍一切故.

八與下經爲其則故. 謂下結經通云. 遍一

經數: 一七三五

經名: 大方廣佛華嚴經疏卷第十三

頁數: 五九五

上              欄

切者. 皆如此辨以如來一乘圓敎. 於須彌

山等一類世界. 施化分齊皆若此故. 九示前

神通相故. 上云現通. 如何現耶. 一會不動

遍法界故. 十爲顯理事俱無障□. 令捨

執從法故. 此意雖通在文遍顯. 有上諸義

故此品來也. 第二釋者名. 一開二合. 初開者.

光明體也. 覺者. 用也. 此二各二. 謂光有身

智二光. 覺有覺知覺悟. 又光有能照所照.

覺有能覺所覺. 如來放身光照事法界. 令

菩薩覺知見事無□. 文殊演智光雙照事

理. 令衆覺悟法之性相. 二合者. 良以事理

俱融唯一無□境. 故得一事卽遍無邊. 而不

壞本相. 身智無二. 唯一無□光故. 涅槃經

[&FFFF]#璃光菩薩處云. 光明者. 名爲智慧. 知悟不

殊. 唯一平等覺悟1之心. 知無事非理故. 又

此二光不異覺境. 此三圓融唯無□之法界.

唯平等絶相不壞光明之覺. 品中辨此故

以爲名. 若從開釋. 光明之覺光明有覺之

用. 通依主有財. 若從合說. 光明卽覺可持

業也. 第三宗趣者. 以身智二光無□覺悟

爲宗. 令物生信爲趣. 又釋名□是品宗來

意盡爲意趣. 第四解疑妨. 問此足輪光何時

放耶. 若說名諦意如何. 佛刹菩薩衆數□

同名號. 如前已放前何不說. 答是前名號

品放. 但前二品明文殊此會說法不俟光

照. 今辨百億刹中. 乃至遍法界說故. 須光

以顯示其所來. 菩薩卽前菩薩. 故□全同. 次

有妨云. 光照百億百億何不照此釋云. 此

爲主故. 若彼爲主則說彼照. 又疑云. 下光

中              欄

旣窮法界. 金色更在何許. 當刹當刹有本

會處. 皆去十刹主伴遍故. 第五釋文. 大

分爲二. 初如來放光. 二照此下. 光至分齊

今初. 足下放者. 表信四義. 一自下而上信

最初故. 二最卑微故. 三爲行本故. 智2度論

第九云. 足下放光者. 身得住處皆由於足.

四顯信該果海已滿足故. 輪義亦然. 圓無

缺故. 言百億光者. 以遍法界所照之刹皆

百億故. 第二光至分齊者. 此中光照大數約

其現文. 且有二十六節. 前九別名. 後十七同

辨. 卽爲十段. 若據實義應有等法界無

盡之節. 節節有偈. 中上本經必應廣說. 然

非多度放光. 亦非一度放光. 次第照於多

節. 唯一放光. 同時頓照盡空世界. 但爲言

不□彰說有前後. 隨機心現節節各見. 則

如來光明節節而照. 3金色文殊節節而至. 乃

至法界各見亦爾. 在佛文殊節節皆遍. 如月

普照百川各見. 若法界機頓見. 前來諸類所

見信會旣爾. 住行等會同遍亦然. 十段之中

文各有二. 皆長行. 佛以身光照現事境. 令

衆目[&FFFF]#. 偈頌文殊智光[&FFFF]#述事理. 令衆悟

入. 十段依答文三. 初五答菩提卽分爲五.

初一總顯菩提超情. 二通顯菩提因果. 三

顯八相菩提. 四顯菩提體性. 五4體菩提之

因. 今初長行中二. 先照本界染淨. 二如此處

下. 現自法會普遍之相. 前中三. 初總標分

齊. 二百億閻色下. 別顯所照. 三其中下. 類

結明顯. 今初言三千大千者. 俱舍5論云. 四

大洲日月蘇迷盧欲天梵世各一千. 名一小

下              欄

千界. 此小千千倍說名一中千. 此千倍大千.

皆同一成壞. 梵世謂卽初禪. 故云同一成壞.

以三度積故曰三千. 略去小中擧其末後.

故云大千. 長阿6含十八. 雜阿含十六. 正理

三十一. 及瑜伽智論雜集顯揚. 亦不殊此.

有云然顯揚第一明三千世界三災所壞. 故

知初禪小千. 二禪中千. 三禪大千. 若金光明

直至非想. 皆云百億意在遍諸天. 故此經

文中. 但至色頂約無色無處故. 今依二經.

二別顯所照中. 初現人中. 二現八相. 三現

諸天. 初中閻色提者. 新云贍部. 俱舍云. 阿

□達池岸有樹名贍部. 因以名洲. 提者. 此

云洲也. 東弗婆提者. 此云勝身. 身勝餘洲

故. 西衢耶尼. 此云牛貨. 以牛貨易故. 北[&FFFF]#

單越. 此云勝生. 以定壽千歲衣食自然故.

大海者. 卽外鹹海也. 百億輪圍者. 一四天下

一小鐵圍故. 中者有千. 大者唯一. 皆云百

億者. 此方黃帝算法數有三等. 謂上中下.

下等數法十十變之. 中等百百變之. 上等倍

倍變之. 今此三千. 若以小數計有萬億. 今

約中數. 從千已上百百變之. 則有百億. 故

唐三藏譯爲百億俱□. 測公深密記第六云.

俱□相傳釋有三種. 一者十萬. 二者百萬. 三

者千萬. 由此三千以俱□數. 或至百數. 或

至千數. 或至百千. 唐三藏譯是千萬也. 故

至百數. 又依俱舍譯7洛叉爲億. 此譯俱

□爲億故. 下光照一億十億等. 梵本皆云俱

□. 總由俱□之數不同故也. 二現八相中

文有五相受生含三. 佛成道後始放光明.

經數: 一七三五

經名: 大方廣佛華嚴經疏卷第十三

頁數: 五九六

上              欄

[&FFFF]#現初生及後涅槃者. 約微細門融三世

故. 亦非能照是報所照是化. 以放光身在

摩竭故. 此經報化融故. 大菩薩等化處見

報. 下位之機報處見化. 二不□故. 能照所

照唯是一佛. 顯佛自在超思議故. 三百億

須彌下. 現諸天中擧須彌者. 二天所依

1故. 二現自法會中二. 先現本會. 此是一會

遍一切處. 非是多處各別有會. 乃至法界

亦如是遍. 此圓融法非思之境. 二悉以佛神

力下. 現新集衆. 言佛神力者. 亦卽是前各

隨其類現神通也. 文有四段謂總顯列

名. 刹號佛名皆同名號品中. 但增百億爲

異耳. 偈文分二. 先彰說人後顯偈辭. 今

初. 言一切處文殊者. 略申三義. 一約當節.

如初節中. 百億佛前有百億文殊. 爲一切

也. 各各皆說當節之偈. 故文皆云各於佛

所. 二一文殊從一處東來. 卽從一切處東

來. 至一法會. 卽至一切法會故. 雖東來而

卽一切處. 以是法界卽體之用身故.  三約

表法. 文殊乃是不動智之妙用. 觸境斯了. 六

根三業盡是文殊. 實相體周萬像森羅無非

般若. 何有一處非文殊哉. 下九節中皆有

二段. 倣此可知. 二正顯偈辭. 然釋此偈有

通有別. 通者此明菩提超情. 別謂顯前光

中所見之事. 於中又二. 一約境. 謂融前所

照顯理法故. 二約觀. 謂令大衆泯絶諸

見. 於所照事不生執取. 然觀資理成理由

觀顯故. 通而釋之. 卽明菩提超情. 大分爲

二. 初一反顯餘九順釋. 今初. 反顯違理之

中              欄

失. 謂菩提體德超絶一切. 佛地論明佛非漏

非無漏. 亦應於世非著非無著. 今乃見

佛. 內離諸漏外不著世. 則有漏可離有

世不著. 取捨未亡此見違理. 故非道眼.  證

道眼者. 無分別故. 餘偈順顯見理之益. 皆

上三句觀相. 下句觀益. 於中九偈各是一

義. 且分爲四. 初六觀佛. 次一趣心. 次一觀

生. 後一了法. 初中初偈正顯佛菩提性本

來自空. 稱此而知則無上失. 體謂眞性. 相

謂德相. □性無所有竟何所離. 本無有著

誰爲無著. 如是知者名爲正解. 修習明了

斯爲正行. 下句觀益. 言疾作佛者約文殊

門情盡理現. 卽2名作佛. 約普賢門信終圓

收. 約行布說則不見此理. 成佛未期他皆

倣此. 次一偈依正等. 觀佛菩提性依正無二

故. 亦顯光所照處以明離見. 謂上半於前

所見世界. 令離妄動. 知眞法界不應動

故. 次句例前八相. 佛身亦同. 平等不動而

了故. 成勝智. 次偈佛法等觀了同體故. 二

念豈生一亦不存. 得難思果. 次偈生佛等觀

言身卽衆生. 以梵本中云佛及我故. 我卽

行人之身稱理普周. 云平等住. 平等則無能

所故曰無住. 我卽法性. 更不證入法性無

性. 復何所入. 如是知者曠世難逢3故. 般若

文殊分云. 若知我性卽知無法. 若知無法

卽無境界. 若無境界卽無所依. 若無所依

卽無所住也. 又本會卽住無所住. 新集則

入無所入. 問若皆平等. 云何分別有三寶

耶. 智論答云. 平等卽是三寶. 謂平等卽法寶.

下              欄

法寶卽是佛以未得法不名佛故. 得平等

法. 分別有須菩提等. 次偈會通平等. 謂上

來主伴依正不離五蘊. 五蘊性空卽是平等.

有相差別總名爲數. 卽同無爲故非數法.

離數超世成寂靜果. 次偈拂上出世. 謂眞

出世者. 超越入出不□照知. 故成光耀又

上第三偈佛卽是法. 第四偈法卽是衆. 第五

偈4明是三寶皆無爲相. 此偈與虛空等. 二

有一偈. 趣心者. 以上雖離見而知. 猶恐

5帶寂故. 上半勸心. 次句又觀性離. 謂了

□向心本自不生. 是離相□向也. 離相心

佛得名稱果. 6三次一偈. 所見衆生亦皆稱

眞. 故無生壞知無衆生. 是無上道故. 下經

云. 無上摩訶薩遠離衆生想. 末後一偈知法.

卽成前法會周遍所由. 上半標門. 卽十玄門

中. 一多相容不同門也. 次一句釋所由. 卽十

種所由中緣起相由門也. □如義分齊中. 謂

一與多互相生起. 且一依多起. 則一是所起

而無力也. 多是能起故有力也. 以多有力能

攝一. 以一無力. 入於多. 是故此一□在多

中. 多依一起準上知之. 是則此多□在一

中也. 以俱有力及俱無力. 各不□故. 無彼

不相在也. 以一有力一無力不相違故. 有

此□相在也. 緣起法界理數常爾. 稱斯而見

何所畏哉. 由此緣起成前平等. 由前平等

成此緣起. 文理昭然不7許事事無□. 恐未

著深思. 第二重光照十方各十佛土者. 是

娑婆□次之十刹也十偈通顯菩提因果. 分

三. 初偈菩提之因. 次五菩提果用. 後四令

經數: 一七三五

經名: 大方廣佛華嚴經疏卷第十三

頁數: 五九七

上              欄

物思齊. 今初上半所爲. 謂無明造業愛能潤

業. 故生死無窮. 如泥中刺不覺其傷. 如

瘡中刺爲其所毒. 下半能爲. 卽從癡有愛.

菩薩悲生非大菩提[&FFFF]#之能拔. 無此悲智

非佛法故.  次五菩提果用中. 初偈悲智雙

滿. 智見諸法悲以轉授. 普見通於性相故.

離二邊謂眞故無有俗故無無. 眞故無有則

雖無而有. 俗故無無則雖有而無. 雖有而

無則不累於有. 雖無而有則不滯於無. 不

滯於無則斷滅見息. 不存於有則常著水

消. 俱不俱等何由而有. 諸邊都寂故云皆離.

次一美往因行. 次一慈力降魔. 次一智斷致

用. 後一法鼓警機文相□顯. 後四令物思

齊者. 斯卽佛因. 能如是行得諸佛道. 四偈

顯四種行. 一游刹無著. 謂不壞其相故能

普游. 了刹性空故於有無著. 二念佛生

喜. 上半所念法身顯故. 如空永常. 解脫累

亡如空淸淨. 下半能念憶持明記. 故喜生願

足. 三亡苦濟物. 四護法輕身文□可知. 第

三重光照百界. 偈中顯佛八相菩提. 十偈分

二. 初偈標德充滿. 後九別廣調生. 今初. 謂

了俗卽眞故. 如幻本虛眞不□俗. 故達諸

法相性相無□. 是眞通達. 無二□著則轉

依心淨. 大悲同體故. 調伏衆生則三德備

矣. 故能攝化. 後九中卽悲願自在調伏普周.

雖數越塵沙1略. 論其九. 皆言或見者. 然

有多義. 一或多機異處各感見. 二或同處. 各

見. 三或異時別見. 四或同時異見. 五或同時

異處見. 六或同處異時見. 七或異時異處見.

中              欄

八或同時同處見. 九或一人於同異交互時

處. 見多人所見. 十或一人於同異俱時處.

見一切人所見. 以是普眼機故. 然佛不分

身無思普現也. 一初生時身如夜月2皎鏡

可觀智猶滿月淸□照物. 故云永作. 二行

七步時顯其具德. 三顧眄時觀方現笑. 四

師子吼時說我獨尊. 五出家時解縛修寂六

坐道場時障盡德圓. 七轉法輪時因悲度

物. 八3顯神道時調彼難調. 九示入涅槃

不妨神用. 又下二句亦總結前九. 皆是神

通□有深意. 如第八會. 第四重光照千界.

頌中顯菩提體性. 十頌分三. 初偈雙具悲

智爲菩提體. 次四三德內圓. 後五卽體悲

用. 今初上半智深下. 半悲濟. 次四偈中一歎

菩提永絶. 二我德. 謂二我之見必因於身. 今

觀4於身若我卽陰. 我卽生滅. 若我異陰以

何相知. 故但妄情曾未暫有. 旣無有我誰

是我所. 我我所空身從何有. 無身之身顯法

身德. 二顯解脫般若德. 涅槃二十五云. 貪瞋

癡心永斷滅故心善解脫. 於一切法知無

障□. 故慧善解脫. 涅槃略有一百八句. 以

顯深廣. 言明行者. 卽般若德. 若作明行足

釋卽禪慧德. 瑜伽三十八云. 明謂三明. 行諸

止觀二品. 涅槃十六又云. 明者三明. 一菩薩

明. 二佛明. 三無明明. 菩薩明者. 卽是般若波

羅蜜. 佛明者. 卽是佛眼. 無明明者. 卽畢竟

空. 然皆般若因果理智異耳. 足有二義一脚

足義約因. 二圓足義約果. 此文略無. 無數

下. 顯其離過非有爲故. 無數超下位故.

下              欄

無等豈是因明能心其過. 因明立量依世

俗分別定有定無. 故曰世間. 今體絶有 無.

故彼[&FFFF]#能過也. 如說佛聲非定有故. 不

同外道立常. 從法性生離造作故. 不同

菩薩所立無常. 三科皆爾. 豈將佛德判屬無

常. 諸因量者. 謂諸因諸量. 及自他共等三種

比量. 比量雖有三支. 五分因是量主故曰

因量. 三一偈歎佛超絶三科德. 蘊者聚義.

謂是有爲生死果相. 界者種族義. 謂是愛著

生死因相. 處者生門義. 謂諸識內外緣相. 然

不離色心. 俱舍論云. 愚根樂三故說蘊處

界三. 蘊等有二. 一者有漏是世數法佛非此

成. 二是無漏則佛非無因. 滅無常色等獲

常色等故. 如來妙色常安隱故. 四歎佛超

離根境德. 境智雙寂契彼性空. 根塵兩亡內

外解脫. 亦常照內外脫於無知. 空尙不存

妄從何起. 又上四偈初一法身故常二無過

故樂. 三數不能成. 故自在稱我. 四解脫故

淨. 後五卽體悲用中. 初偈不動普應德. 上半

不動下半普應. 二我永亡稱性不動. 智周法

界何有去來. 次偈動寂無二德. 三句入寂

一句起用. 一相是表所謂無相. 無二是遮

體不可分. 又無二者. 非對有說無也. 觀無

始終故心不增減. 三輪之化云無量5神力.

次偈. 無染了機. 次偈度心平等. 後偈無生現

生智契非有. 悲心遍生隨機引之. 令歸

常寂. 第五重6光照十千界. 頌中明等菩提

因行文有十行. 皆三句辨相. 一句勸修. 雖

皆作業而展轉深細略分爲五初一大悲下.

經數: 一七三五

經名: 大方廣佛華嚴經疏卷第十三

頁數: 五九八

上              欄

救業不心自利. 1故 云永出人天. 次四修智

上攀業. 一信二樂三念四學. 又初一長時修

常信不轉故. 次一殷重修志樂不退故. 淸□

慧者. 無惑熱故. 次偈無間修不暫斷故. 後

偈無餘修常遍學故. 三有一偈. 內照業觀.

身實相者. 如淨名觀佛前際不來等. 又如

法華不[&FFFF]#倒等. 中論法品云. 諸法實相者. 心

行言語斷無生亦無滅. 寂滅如涅槃卽上半

也. 又云. 諸佛或說我或說於無我. 諸法實

相中無我無非我. 卽下半也. 又離我者. 超

凡夫. 離無我者. 超二乘故能悲濟. 然我無

我通有四句. 一唯有我. 二唯無我. 三者雙

辨. 卽生死無我涅槃有我. 四雙非上二互形

奪故. 四一偈等觀業. 大悲同體所以等觀. 見

眞息妄不起分別. 妄盡契如名入眞實. 五

後三偈大用業. 初偈神足通. 後二法智通. 於

中初一知土. 法性土爲非色. 餘皆爲色. 此

二融卽皆悉委知. 後一知佛. 又十展轉者. 初

悲欲救生當云何救. 信樂近佛. 樂其何法.

樂佛功德. 佛以功德成其身故. 空樂何

益. 當念念修學. 學他不如自觀. 自觀不及

物我齊致. 入眞滯寂當起大用. 用何所爲

當擬. 窮十方界入諸佛海. 第六2重照百

千界. 卽第二答佛威德問. 威德約身故. 前

五法身後五智身. 前中分二. 初一揀迷. 謂

以威德則自在熾盛. 色相則端嚴吉祥. 種族

則名稱尊貴. 雖是薄伽而見從外來. 取相

乖於最勝故. 爲倒見猶眼有病故. 見外空

華執內爲外. 謂空爲有. 後四示悟顯最

中              欄

勝法. 初偈明如來色相無邊故. 起情[&FFFF]#測.

無邊有二. 一深故隨一一相稱眞無邊. 二

廣故. 謂具十蓮華藏塵數之相. 次偈釋上二

義. 前半釋深相. 卽無相故. 後半釋廣無相

之相故. 廣復有二. 一無限因成. 二應機普

現. 謂色無定色. 若金剛之合朱紫形無定

形. 猶光影之任修短相無定相. 似明鏡之

對姸□故隨樂皆見. 三一偈明所證超情.

以成前義. 前半正顯. 謂欲言其有體相寂

滅. 欲言其無色相無邊. 故止言顯妙唯智

方契故. 心慮□量理圓言3偏故. 言說[&FFFF]#及.

後半重釋. 謂後緣非不合. 住體非和合. 又

緣起修成非不合. 契眞相盡 非和合. 又緣

卽非緣故非和合. 非緣卽緣故非不合. 合

相離故無諸相非合亦離體寂滅也. 四有一

偈明能證超絶. 結歸佛身. 上來體性寂滅

遣有. 身相具足遣無. 非合不合遣俱有無.

而復謂佛是非有非無. 還成戱論. 中論云.

戱論破慧眼是皆下見佛 . 故次遣之. 謂妄

惑不生故非蘊聚. 起心則生便成戱論. 決

定見者. 不隨境相名自在力. 有無不能

累其神. 故無畏也. 非言行處爲絶言道. 後

五智身中. 初知解脫智. 謂外身非業繫. 內

心無取著. 爲皆解脫. 常契等理故云正念.

又內脫4二障外用無□. 此明自5住. 下四

大用自在展轉相釋. 初一以寂照智利生.

意淨寂也. 光明照也. 淨故無著. 明故智周. 故

能大作佛事. 次一云何利生. 謂變化智自

在. 上半一多無□. 下半隨器普現. 次偈明

下              欄

一多所從. 以無生智隨物而感. 謂一身多

身但由衆生分別心起故. 無積無從其猶

□安千器數步而千月不同. 一道澄江萬里

而一月孤映. 情隔則法身成異. 心通而玄旨

必均. 云云自他於佛何預. 後偈復拂前[&FFFF]#.

謂卽前分別之器. 亦無所有. 妄見之身. 豈當

可得. 此法是佛所知當依此理見佛. 此後

二句兼通結上. 第七重光照十方百萬世界.

此下四段答法性問. 佛以功德爲法性故.

卽分爲四. 初一總顯內外包攝德. 二方便幹

能德. 三大悲救攝德. 四因果圓遍德. 今初. 偈

中分二. 前五歎佛法難思. 後五示入方便.

今初分三. 初三直就佛明. 次一對機以辨.

後一約法以明. 今初. 初一句所緣. 及一切種

智淸淨. 於所緣所知中. 無□智自在轉故. 次

句所依淸淨. 煩惱習氣永無餘故. 三一切種

心淸淨. 一切善根皆積集故. 四具大悲故.

五無憂喜之6離染安住捨故. 故無所著. 六

惡想都絶不依止名聞利養故. 七八二句.

體雖□量具相好故稱歎. 九智光遍覺離

倒名淨. 身光可知十永害習氣故. 十一住

正念故. 離邊常明記故不動. 亦是成上智

光所觀故. 結云佛智. 又此一偈卽四無所

畏. 光明卽正覺. 淸淨卽出苦. 滌累漏盡及與

障道無畏.  不動卽無畏之義. 外難不能傾

故.  不墮勝負二邊故. 是無畏智. 二一偈對

機以辨中. 身心離分別者. 含於二意. 一約

佛. 以*三業隨智慧行等故. 二約機. 卽知

上功德. 而能身心無分別者. 7則得無疑8無

經數: 一七三五

經名: 大方廣佛華嚴經疏卷第十三

頁數: 五九九

上              欄

滯益. 三有一偈約法以顯. 雖法界遍轉. 無

性寂滅故無所轉. 假以言宣云方便說. 其

能轉智卽十力智. 後五示入方便者. 上來說

佛不離功德菩提. 上所說法. 不離敎義次

第令入. 初偈令念菩提. 初句善決性相. 次

二句契理絶想. 以生分別想卽戱論故.

具斯二義爲念菩提故. 大般若云. 覺法自

性離諸分別同菩提故. 又心絶動搖言

1亡戱論. 又瑜伽九十五有六種戱論故名

爲諸. 次偈隨敎. 上二句了法*亡言. 次句

得旨方名隨順. 次偈入佛功德. 上二句雙

存一多相別故. 次句雙泯相形奪故. 一因

於多有多中應有一. 多因於一有. 一中應

有多. 今多中無一一無從矣. 一中無多多

無從矣. 故二俱捨也. 而性相融通入一卽是

入多. 名普入也. 然一多相依互爲本末. 通

有四義. 一相成義. 則一多俱立. 以互相持

有力俱存也. 卽初二句二相害義. 形奪兩亡

以相依故各無性也. 卽二俱捨是. 三互存義.

以此持彼不壞彼而在此. 彼持此亦爾. 故

上文云. 一中解無量等是. 四互泯義. 以此

持彼彼相 盡而唯此. 以彼持此此相盡而唯

彼故. 下文云. 知一卽多多2復卽一是也. 諸

文各據一義. 故不相違矣. 復總收之以爲

十義. 一孤標獨立. 二雙現同時. 三兩相俱亡

四自在無□. 五去來不動六無力相持. 七彼

此無知. 八力用交徹. 九自性非有. 十究竟離

言. 次偈入佛菩提依正皆寂. 故無所依智

契於斯. 故無分別. 後偈知法義3上. 明生土

中              欄

皆寂不可言異. 依正兩殊不可云一. 第八

重光照一億界. 前云百萬. 今十倍於前. 卽

千萬爲4一億也. 十偈歎佛權實雙行方便

幹能. 然方便之言略有三意. 一以因中十種

加行方便之力. 修成佛果自在之德. 二但是

差別之用皆名方便. 其無□慧無若干故.

三卽實之權 起用自在. 故名方便. 今文具

三. 皆三句辨相. 一句結名. 初偈卽禮起用

爲方便. 然有六義. 一智超下位. 二證法無

邊. 三解脫有海. 四具上三義到涅槃岸. 五

壽兼眞應. 六身光無涯皆佛功德. 二歎寂

照方便. 初句橫照. 次句□窮. 次句卽寂照而

無思. 故難思也. 三歎佛事理無□方便. 初

二句有無無□. 次5一句定散無□. 四歎佛

修無修方便. 初句善窮性相. 次句無念勤修

樂於解脫. 釋修涅槃. 離不平者. 釋前正念.

以不見生死爲雜染. 涅槃爲淸淨. 此二無

差爲眞寂滅. 五歎□向方便. 初二句趣6如

法界. 是□向實際. 餘皆□向菩提. 次句□

向衆生. 住如化物故爲方便. 六證知方便.

初句隨順證入. 次句知而無障. 次句知遍趣

行卽利生法. 卽知卽證爲自在修也. 七寂

用方便. 初句寂. 次句用. 次句寂用無□. 爲

無住涅槃 . 凡小難到.  八時數方便可知. 九

難思方便. 初句了生滅. 刹那一期皆悉了知.

次十一字了相卽衆生體. 不出三界九地.

下二界是字. 無色界非色. 二界八地皆名爲

想. 無想天爲非想. 有頂非想非非想. 悉了

知者. 能了兼了其性卽是無 生. 此是無邊之

下              欄

境故難思也. 上二偈但了差別卽是方便. 十

無比方便. 初二句知相. 上句□窮下句橫攝.

次句知性此二不二故. 無比卽爲方便也.

第九重7光照十億界. 歎佛大悲救生德. 十

偈多以第四句爲結. 於中分三. 初偈總標

行海已圓而能普化. 次八別顯化類不同. 後

一總結悲智周遍. 初中初句無餘修. 廣謂遍

受大謂極苦. 次句長時無間. 次句功行已圓.

極惡難度已能度故. 云何能度. 謂師子吼. 師

子吼者. 名決定說. 定說一切衆生皆有佛

性. 度一闡提. 定說無我度諸外道. 定說欲

苦不淨. 以度波旬. 定說如來常樂我淨. 度

諸聲聞. 定說大悲以度緣覺. 定說如來無

□大智. 以度菩薩. 故云普化衆生次八別

中云何普化. 初化癡愛衆生. 前半所救. 如

人墮海五事難出. 一水深. 二波迅. 三迷闇.

四蟲執. 五憂迫失力. 衆生欲海流轉亦爾. 此

中愛有二義. 一已得無厭深廣如海. 二於

未得處無足如流. 癡亦二義. 一迷不見過.

二妄見有德. 結網自纏. 五由前癡愛招大

憂苦. 次句擧古佛 已行. 亡身爲物故曰至

人.  後句立誓當作. 二度著欲衆生. 上半所

救. 放逸者. 著欲緣也. 著五欲欲事也. 不實分

別欲因也. 受衆苦欲果也. 未得已失皆受大

苦. 正得亦苦橫生樂想. 肉當受三塗故云

衆苦. 次句受敎自修. 後句立誓轉化. 三救

著我衆生. 前半所救著我爲因受生死果. 未

證無我浩無邊際. 次句救方. 說二無我唯

佛有之. 四救惡趣衆生. 三句所救. 謂無善

經數: 一七三五

經名: 大方廣佛華嚴經疏卷第十四

頁數: 六○○

上              欄

可恃. 顯唯惡業及惑病因招三惡趣. 展轉

復起三毒之過. 因果俱燒末句救方. 但淨

其心因亡果喪. 五救邪見衆生. 前半所救.

上句明因迷四眞諦. 惑現境故. 次句起見.

邪見□理卽爲闇宅. 後半能救之方. 六救

著有衆生. 前半所救. 三有深廣總喩於海. 漂

至人天還溺惡趣. 未遇如來多成難處.

希心不已故名爲憂. 未有對治故無涯畔.

具上諸失故不可處. 後半能救可知. 七救

無明衆生. 前半所救. 由本住無明故. 不見

無住之本. 迷理惑事狂走於生死之中. 後

半能救. 佛旣授法正念卽1升也. 八救險道

衆生. 前半所救. 人天報危臨墮惡趣. 名爲

險道. 能救可知. 後一偈總結者. 前半結有

敎證之智. 能導無緣之悲. 次句結有同體

之悲. 能遍十方六道. 後句結於所救不越

群迷. 第十重光照十方. 總結無盡. 長行分

二. 先明世界數量. 略有十七漸窮法界.

後明彼諸世界所有皆現. 十頌明因果圓遍

德. 於中分二. 前四示佛因果遍說. 後六勸

物順行. 今初. 初一偈因圓果滿. 彰有說因.

初三句三達因圓. 後句十力果滿. 次一偈大

用外彰. 正明說法周遍可知. 後二對因辨

果. 初一偈遍因初2可爲因. 三句皆果法供

養佛故於法順知. 普爲衆生故. 能遍用. 斯

卽等流名相似果. 晉經云. 正心供養. 明是

法供養也. 後一偈深因故能速證. 初二句六

度自利. 謂供佛是檀意. 柔兼戒. 從初至末

是進策也. 次句利他兼方便等. 二行旣圓則

中              欄

佛果朝夕. 故云速成. 後六偈3觀物順行. 佛

昔如是行今得說法果令物行之亦得斯

果初一偈心法行. 二說法行. 三聽法行. 四

有三偈破相行今初. 初句離過. 勝他名利

名爲異情. 次二句顯德. 一句滿福. 一句圓

智. 又無異者. 於一切法都無所心. 若此之

心則見眞法身也. 二說法行. 前半說法益

物. 義利者. 令衆生得離惡攝善故. 此世他

世益故. 世出世益故. 福德智慧益故. 上四對

皆先義後利. 後半若無說無示同佛說也.

三聽法行兼顯法輪之體. 初句敎法. 次句卽

敎成行. 無有一文一法非 菩提因. 豈止三

十七品. 次句悟理揀去隨文. 後句理無廢

興. 故常見佛果也. 後三破相行. 初一正明

後二轉釋今初. 初三句. 反顯金容煥目而非

形. 安可以相取. 後句正顯法性超乎視聽.

唯可虛己而心. 後二轉釋云何不見. 前偈

以妄喩眞. 衆生妄惑尙不可窮. 諸佛契眞

如何見盡. 後偈復轉釋. 云雖4遍十方不

可定取. 如刹遍空有其四義. 一多刹滿

空. 二體無來去. 三不妨成壞. 四無別所

依. 佛身遍空亦具四義. 一頓遍多刹. 二□

不去來. 三應有出沒. 四體用無依. 是故佛

身亦不可以遍空而取耳. 上來三品. 答初

十句所依果問竟

十方廣佛華嚴經疏卷第十三

下              欄

大方廣佛華嚴經疏卷第十四

唐淸□山大華嚴寺沙門澄觀撰

菩薩問明品第十

釋此一品亦有四門. 初來意中有通有別.

通謂上來三品. 已答十句生解所依. 此下正

答5主解因果. 故次來也. 生解因中先答十

住. 住攬信成. 將答所成. 先辨能成. 又正

答十信故下三品來也. 後別者. 三品明信

有解行德. 解爲二本此品先來. 二釋6品者.

菩薩是人問明是法. 遮果表因故云菩薩.

問卽是難. 明卽是答. 然問有二種. 一汎爾相

問. 梵云必理車. 二者難問. 謂以理徵詰. 梵

云[&FFFF]#羅室囊. 卽今品意也. 答亦有二. 一但

依問7□報曰答. 二若俱爲解釋旁兼異

義. 美言[&FFFF]#述令理顯煥曰明. 卽今品意也.

明亦破闇. 能除問者之疑闇故. 今文殊九

首互爲明難. 遞作□椎. 硏□敎理以悟群

生. 故以名也. 又長行明起於問. 偈頌明解

於問故曰問明. 不云答者. 欲以明兼於

問故. 問有二義故得稱明. 一問中徵責詰

難理盡. 使答者亡言. 此至明之問也. 二以

問中進退詰理令現使答者易釋. 故以爲

明. 又明卽法明. 以十菩薩問出十種法明.

故曰問明. 雖諸義不同. 皆菩薩之問明. 依

主釋也. 三宗趣者. 亦先通後別通復二義. 一

通分宗. 二通會宗. □如會初. 二別明此品.

有其二義. 一望當品以十甚深爲宗. 依